Bjarne Laustsen (S), 2010-02-03:
Tak for svaret.
Jeg bliver beskyldt for rigtig mange ting.
Jeg kunne jo ikke sådan drømme om at finde på at sige, at ministeren var kold og sådan noget.
Jeg står med en udskrift her fra avisen, fra Nordjyske, hvor man netop behandler det brev, som ministeren havde sendt til den nye borgmester bl.a.
Der er Venstres gruppeformand citeret for at sige, at han erkender, at han også både blev træt og skuffet over den kolde afvisning fra partifællen Inger Støjberg, så det er jo ikke noget, jeg har fundet på.
Jeg kan også læse i dagens udgave af Nordjyske, at der er konservative folk, der mener, at hvis ikke ministeren kan hjælpe i sådan en svær situation, efter at man har været oppe at føre sig frem, så er det bedre, at man tager sit gode tøj og går.
Så det er jo ikke bare Socialdemokraterne, der synes, at ministeren svigter, det er jo også lokale folk, der normalt bakker regeringen op.
Det, som Frederikshavn Kommune, hele byrådet med en Venstreborgmester i spidsen, har skrevet til ministeren om, er nogle ganske bittesmå ændringer til afhjælpning af en katastrofal udvikling, hvor store virksomheder har måttet afskedige rigtig, rigtig mange medarbejdere.
Det handler om, hvordan vi kan give dem uddannelse, hvordan de hurtigt kan komme i gang i stedet for at vente i mange uger.
Det drejer sig om SVU osv. og også reglerne om de supplerende dagpenge.
Deltidsbrandmændene bliver også nævnt.
Det er så lidt, der skal til.
Det er bare nogle bittesmå ændringer.
Så kan man godt rejse sig heroppe og bruge meget tid på at forklare, at man snakker sammen med forskellige ministerier.
Jamen det er vel derfor, man har dem.
Det, der er interessant, er, hvordan man kan hjælpe de folk, der helt uforskyldt er kommet i en situation – en hel kommune uforskyldt – hvor store virksomheder må skære ned som følge af finanskrisen.
Hvordan får vi de folk i gang igen?
Jeg synes, at rigtig mange mennesker positivt har sagt, at de gerne vil hjælpe.
Men man ser så nogle steder nogle barrierer, og det, som Frederikshavn Kommune gør opmærksom på, er, at reglerne er lavet under højkonjunkturen, og nu har vi desværre det modsatte, så der er behov for at kigge på reglerne.
Tak for svaret.
Jeg kunne jo ikke sådan drømme om at finde på at sige, at ministeren var kold og sådan noget.
Jeg står med en udskrift her fra avisen, fra Nordjyske, hvor man netop behandler det brev, som ministeren har sendt til den nye borgmester bl.a.
Der er Venstres gruppeformand citeret for at sige, at han erkender, at han også både blev træt og skuffet over den kolde afvisning fra partifællen Inger Støjberg, så det er jo ikke noget, jeg har fundet på.
Jeg kan også læse i dagens udgave af Nordjyske, at der er konservative folk, der mener, at hvis ikke ministeren kan hjælpe i sådan en svær situation, efter at man har været oppe at føre sig frem, så er det bedre, at man tager sit gode tøj og går.
Så det er jo ikke bare Socialdemokraterne, der synes, at ministeren svigter, det er jo også lokale folk, der normalt bakker regeringen op.
Det handler om, hvordan vi kan give dem uddannelse, hvordan de hurtigt kan komme i gang i stedet for at vente i mange uger.
Det drejer sig om SVU osv. og også reglerne om de supplerende dagpenge.
Deltidsbrandmændene bliver også nævnt.
Det er så lidt, der skal til.
Det er bare nogle bittesmå ændringer.
Det, der er interessant, er, hvordan man kan hjælpe de folk, der helt uforskyldt er kommet i en situation – en hel kommune uforskyldt – hvor store virksomheder må skære ned som følge af finanskrisen.
Hvordan får vi de folk i gang igen?
Men man ser så nogle steder nogle barrierer, og det, som Frederikshavn Kommune gør opmærksom på, er, at reglerne er lavet under højkonjunkturen, og nu har vi desværre det modsatte, så der er behov for at kigge på reglerne.
Det håber jeg at ministeren vil.